ગુડ્સ એન્ડ સર્વિસ ટેક્ષ (જીએસટી) ચાલુ વર્ષે સપ્ટેમ્બરમાં વધીને ૯૪ હજાર કરોડ રૃપિયાની પાર ૯૪,૪૪૨ કરોડ રૃપિયા પર પહોંચી ગયું છે. ઓગષ્ટમાં ૨.૬૧ ટકાનો કડાકો નોંધાયો હતો, જે ઘટીને ૯૩,૯૬૦ કરોડ રૃપિયા પર સ્થિર થયો હતો. નાણાં મંત્રાલય તરફથી સોમવારે દિલ્હીમાં જાહેર કરેલા આંકડા મુજબ, ઓગષ્ટમાં જીએસટી સંગ્રહ જુલાઈની સરખામણીમાં ૨૫૨૩ કરોડ રૃપિયા ઓછું રહ્યું હતું, પરંતુ સપ્ટેમ્બરમાં આ ફરીથી વધી ૯૪,૪૪૨ કરોડ રૃપિયાને વટાવી ગયુ છે. ચાલુ વર્ષે જુલાઈમાં જીએસટીથી ૯૬,૪૮૩ કરોડ રૃપિયા અને જૂનમાં ૯૫,૬૧૦ કરોડ રૃપિયાની મહેસૂલ પ્રાપ્ત થઈ હતી.